section_heading: Povijest grupe
paragraph_text: Grupa The Troggs osnovana je 1964., ubrzo ih je uočio Larry Page manager grupe The Kinks, i potpisao ugovor s njima. Već 1965. snimili su za njegovu tvrtku Page One Records, svoju prvu singl ploču Lost Girl. 1966. snimili su svoj najveći hit ploču Wild Thing (skladba Chip Taylora), kojoj je puno pomogao u promociji nastup u TV showu Thank Your Lucky Stars. Pjesma je ubrzo postala hit broj 2 u Britaniji i broj 1 u Americi. Ova jednostavna skladba od par čvrsto odsviranih akorda na gitari, i još jednostavnijeg(dvosmislenog) teksta učinila je od Wild Thing standardom za garage rock.